देबू नै आक्खेया किश नेईं छत्तरी लेई, लेई ते चलन लगा। सत्त-ग्राईं दे दुरेडे फैले दे लैह्ड़ा चा रस्ता। हूनै-हूनै सौन मुक्केया भाद्रो दा रम्भ। धान लाने दा कम्म लगभग मुक्की गेदा हा। खास करियै ओ लोक जैके रसदे-बसदे न, उन्दी लोआई केई दिन पैह्लें गै मुक्की गेदी ऐ। धानैं दी तंगियै करी उदा कम्म नेईं रुकेया, सगुआं उनें नगद पैसे देइयै होर मजूर लाई ले हे। जिंदे खेतरें च। इस्सै दरान बूटे जम्मी आए दे हे, उंदे खेतरै च नलाई चला करदी ही। फैले दे लैह्ड़ै च धानें दी सैलतने दी ब्हार ही। अज्ज देबू नै कुसै पासै बी ध्यान गै नेईं दित्ता-चलदा गेया।